Σπαγγέτι με κολοκυθάκια, αρακά  και δυόσμο
Τα τραγανά κολοκυθάκια της εποχής μπερδεύονται με τον γλυκό αρακά, τον μυρωδάτο δυόσμο και ένα αιχμηρό κεφαλοτύρι σε μια λαχταριστή μακαρονάδα.
1 πακέτο σπαγγέτι, 3 σκελίδες σκόρδο, λιωμένες, 200 γρ. ψωμί, με ή χωρίς κόρα, σε μικρούς κύβους, 500 γρ. τρυφερά μικρά κολοκυθάκια, σε λεπτές φέτες, 120 γρ. αρακάς, ζεματισμένος για 1 λεπτό σε νερό που κοχλάζει και στραγγισμένος, τα φύλλα από 1/2 ματσάκι φρέσκο δυόσμο, 30 ml χυμός λεμονιού, ξύσμα από 2 λεμόνια, 140 γρ. κεφαλοτύρι Πάρου ή άλλο της αρεσκείας μας, 80 ml ελαιόλαδο, αλάτι, φρεσκοτριμμένο πιπέρι
Σε ένα τηγάνι ζεσταίνουμε το μισό ελαιόλαδο και το μισό σκόρδο για 1 λεπτό, μέχρι να αρωματιστεί το λάδι.Ρίχνουμε τους κύβους ψωμιού, σοτάρουμε για 1 λεπτό ανακατεύοντας και αποσύρουμε.Αδειάζουμε τους κύβους σε ταψάκι και τους ψήνουμε για 10 λεπτά σε φούρνο προθερμασμένο στους 170°C.Ξεφουρνίζουμε, αλατοπιπερώνουμε, τους στραγγίζουμε σε χαρτί κουζίνας και αφήνουμε στην άκρη.Βράζουμε τα ζυμαρικά σε άφθονο αλατισμένο νερό, σύμφωνα με τις οδηγίες της συσκευασίας.Παράλληλα, σε μια κατσαρόλα σοτάρουμε τα κολοκυθάκια στο υπόλοιπο ελαιόλαδο με το υπόλοιπο σκόρδο, σε δυνατή φωτιά, για 1 λεπτό.Αποσύρουμε, προσθέτουμε τον αρακά και ανακατεύουμε.Όταν είναι έτοιμα τα ζυμαρικά, τα παίρνουμε με πιρούνα από την κατσαρόλα τους και τα ρίχνουμε στο σκεύος με τα κολοκυθάκια.Ανακατεύουμε καλά, ρίχνουμε αλάτι, πιπέρι, τον δυόσμο, τον χυμό και το ξύσμα και ανακατεύουμε.Μοιράζουμε σε πιάτα, σκορπίζουμε τα κρουτόν και πασπαλίζουμε με το τυρί.
Αρακάς,Ζυμαρικά,Κολοκυθάκια